钦定古今图书集成/明伦汇编/氏族典/第431卷 > 赵师𢍰
## 钦定古今图书集成/明伦汇编/氏族典/第431卷 > 赵师𢍰

按《宋史赵师𢍰传》，“师𢍰，字从善，系出燕懿王。举进士
第，除司农簿，迁金部郎中。光宗初，擢大府少卿，知秀
州，累迁司农卿，知临安府。韩𠈁胄用事，师𢍰附之，遂
得尹京，转工部侍郎，知临安府。𠈁胄将用兵，师𢍰度
𠈁胄必招祸，乃持异论，侍御史邓友龙劾罢之。𠈁胄
死，除宝谟阁直学士，知镇江府。罢免，卒于家。”